NARIADENIE KOMISIE (ES) č. 620/2008
z 27. júna 2008,
ktorým sa opravuje nariadenie (ES) č. 386/2008, ktorým sa stanovujú vývozné náhrady na mlieko a mliečne výrobky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1), a najmä na jeho článok 31 ods. 3,
keďže:
(1)
Nariadením Komisie (ES) č. 386/2008 (2) boli stanovené vývozné náhrady na mlieko a mliečne výrobky.
(2)
Je potrebné zohľadniť zmeny a doplnenia nomenklatúry poľnohospodárskych výrobkov pre vývozné náhrady na mlieko a mliečne výrobky, ktoré boli stanovené nariadením Komisie (ES) č. 1499/2007 z 18. decembra 2007, ktorým sa na rok 2008 uverejňuje nomenklatúra poľnohospodárskych výrobkov pre vývozné náhrady stanovené nariadením (EHS) č. 3846/87 (3). Preto je potrebné zodpovedajúcim spôsobom zmeniť a doplniť prílohu k nariadeniu (ES) č. 386/2008. V záujme jasnosti by sa uvedené opravy mali uplatňovať odo dňa nadobudnutia účinnosti nariadenia (ES) č. 386/2008,
PRIJALA TOTO NARIADENIE:
Článok 1
Príloha k nariadeniu (ES) č. 386/2008 sa nahrádza znením prílohy k tomuto nariadeniu.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Bude sa uplatňovať odo dňa nadobudnutia účinnosti nariadenia (ES) č. 386/2008.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. júna 2008